Hvað getið þið sagt mér um gríska goðið Libertas ? Libertas er ekki grískt goð , heldur latneskt orð sem þýðir „ frelsi “ . Stundum var frelsið persónugert í rómverskri goðafræði sem gyðjan Libertas og var hún einkum tengd Júpíter . Hof helguð Libertas voru reist á Aventínusarhæð og Palatínhæð í Róm . Tíberíus Semproníus Gracchus ( langafi og alnafni alþýðuforingjans fræga ) lét reisa hofið á Aventínusarhæð árið 238 f. Kr . Hér má sjá frelsisstyttuna í New York sem er ágætt dæmi um persónugervingu frelsisins .